มันนี่ทูเดย์
เก็บรายได้ปีนี้วูบ 2 แสนล.
17 ต.ค. 2557

เก็บรายได้ปีนี้วูบ 2 แสนล.
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ผลการจัดเก็บรายได้รัฐบาลสุทธิปีงบประมาณ 2557 (ต.ค. 2556-ก.ย. 2557) จัดเก็บได้ 2.07 ล้านล้านบาท ต่ำกว่าเป้า 2.01 แสนล้านบาท (8.8%) เนื่องจากการหดตัวของมูลค่าการนำเข้า ส่งผลให้การเก็บภาษีมูลค่าเพิ่มจากการนำเข้าและอากรขาเข้าจัดเก็บได้ต่ำกว่าประมาณการ ประกอบกับภาวะเศรษฐกิจที่ชะลอตัวในช่วงที่ผ่านมา ทำให้ผลประกอบการของภาคเอกชนไม่ขยายตัวเท่าที่ประมาณการไว้ ส่งผลให้การจัดเก็บภาษีเงินได้นิติบุคคลต่ำกว่าเป้าหมาย รวมไปถึงภาษีที่จัดเก็บจากฐานการอุปโภคบริโภคด้วย